dh-unibe/image-text_koenigsfelden-charters-post-1500 huggingface dataset:
Ich, Heini Buͦcher der jùng, buͦrgˀ zuͦ Bremgarten, thuͦn kùndt
menglichem und bekaͤnn offenlich mit diszm brieff, ✳ als mir dan̄ yetz
der ersam, wisz Hanns Bürer, ✳ der erwirdig₎, geistlichen, miner gnaͤ¬
digen frowen von Kùngszfelld₎ hoffmeistˀ, als in irm namen ✳ ein
juchart acker, ligt da selbs zuͦ Bremgart₎, uff der ebne, da man gan
gan Wolhen gät, ✳ stoszt obnen an herwaiͤg ✳ und der Roterin ackˀ unnd
naͤben zuͦ an Jacob Jegers acker, ✳ aber den juchart₎ acker uff der
ebni an Heini Baͤllingers matten geleg₎, ✳ so mich in kouffs wis
von Heinrich Wissen ankom̄ ist, ✳ zuͦ rechtem mānlechen gelichen
hatt, ✳ das ich daruff wüssent und wolbedacht dem gn̄t₎ hoff meistˀ
gelopt und geschworn hab, ✳ den gedacht₎ minen gnaͤdig₎ frowen ✳ von
soͤllicher lehen wegen trùw und warheit ze leisten ✳ und mit sùnderheit oùch alles das ze thuͦn, ze volfuͤren und ze handlen, ✳ so lehen lüt
irn lehen herrn̄ von rechts wegen ze thuͦnd schuldig und pflichtig
sind ✳ on alle gevaͤrd. ✳ unnd des zuͦ warem urkùndt ✳ so hab ich erbaͤtten den achtbaren, fùrsichtigen, wisen meister Hansen Honegger,
schulthn̄ zuͦ Bremgart₎, ✳ das er sin eigen sigell, ✳ doch im, ✳ sinen erben
und nachkom̄ on schad₎, ✳ offenlich gehaͤnckt hat an disen brieff, ✳ der
geben ist uff mittwochen vor pfingsten, ✳ der jaren des herren
fünffzehenhùndert und fünffzehne. ✳
Heini Buͦcher
Staatsarchiv
AARGAU
Konigsf. 898
Nͦ✳ 35 ✳
1515 ✳
16 ✳